Niels Fredrik Dahl
Store norske leksikon,Språk og litteratur,Norsk og samisk litteratur,Nyere norsk litteratur
Niels Fredrik Dahl er en norsk forfatter, utdannet journalist. Han debuterte i 1988 med diktsamlingen I fjor var litt av en natt. Videre har han gitt ut novellesamlingen Fluenes gate (1990), diktsamlingene Antecedentia (1995) og Min tredje muskel (1999) og romanen Journalisten (1997). For skuespillet Like Thunder (2000, norsk tittel Som torden) fikk han både Ibsenprisen og den ærefulle Fringe First Award på teaterfestivalen i Edinburgh 2002. Skuespillet ble også vist i forbindelse med Nationaltheatrets samtidsfestival høsten 2001. Også skuespillet Henrik og Emilie (2006), om Henrik Ibsen og Emilie Bardach.
Med den kritikerroste romanen På vei til en venn (2002), om en ung gutt som blir merket for livet av et seksuelt overgrep, fikk Dahl sitt litterære gjennombrudd. Han ble tildelt Brageprisen, og romanen er senere blitt oversatt til flere språk. I 2003 gav han ut kjærlighetsromanen I fjor sommer, som også ble godt mottatt.I den stort anlagte romanen Herre (2009) dikter Niels Fredrik Dahl videre på Bernhard Herres historie som budbringer mellom Camilla Wergeland (senere Collett) og Johan Sebastian Welhaven, mens Herre selv var ulykkelig forelsket i Camilla. Trekanthistorien er utnyttet med stort hell.Dahl er gift med Linn Ullmann. Bibliografi Vi har aldri vært her før (Lyrikk, Oktober, 2011) Norsholmen (Lyrikk, Flamme, 2010) Herre (Roman, Oktober, 2009) Henrik og Emilie (Dramatikk, Oktober, 2006) I fjor sommer (Roman, Oktober, 2003) På vei til en venn (Roman, Oktober, 2002) Skuespill (Dramatikk, Tiden, 2000) Min tredje muskel (Lyrikk, Tiden, 1999) Journalisten (Roman, 1997) Antecedentia (Lyrikk, 1995) Branngater (Lyrikk, 1992) Federico Garcia Lorca: Dikter i New York (Gjendiktning, 1991) Fluenes gate (Noveller, 1990) I fjor var litt av en natt (Lyrikk, 1988) Les mer i Store norske leksikon drama lyrikk Norges litteraturhistorie novelle roman Eksterne lenker Forlaget Oktobers forfatterside om Niels Fredrik Dahl